Yhdysnimi

Yhdysnimi on kielitieteessä erisnimi, jossa on vähintään kaksi nimenosaaYhdysnimi; Tieteentermipankki (lähteenä Kiviniemi Eero, Pitkänen Ritva Liisa & Zilliacus Kurt: Nimistöntutkimuksen terminologia. Terminologin inom namnforskningen. Castreanuksen toimitteita 8; 1974.).

 Yhdysnimi paikannimenä 

Paikannimet ovat usein yhdysnimiä. Suuri osa niistä kirjoitetaan yhteen, esimerkiksi Korkeasaari ja Alajärvi. Osa nimistä kirjoitetaan yhdysmerkillä kuten Etelä-Suomi.Paikannimet: yhteen vai erilleen? Kotuksen ohje

Nykyään tällaisissa paikannimissä lähes aina kumpikin osa kirjoitetaan isolla alkukirjaimella. Aikaisemmin rajoiltaan epätarkkoja alueita tarkoittavissa yhdysnimissä alkuosa usein kirjoitettiin pienellä alkukirjaimellaNykysuomen käsikirja (1977), Osmo Ikolan osio Kielioppi ja kielenopas. Oli myös mahdollista, että yhdysnimellä, jonka alkuosa alkoi pienellä alkukirjaimella, oli eri merkitys kuin yhdysnimellä, joka erosi viimeksi mainitusta vain siinä, että alkuosakin alkoi isolla. Esimerkiksi Keski-Suomi tarkoitti pelkkää maakuntaa nimeltä Keski-Suomi mutta keski-Suomi laajempaa aluetta.Meidän maa (1954), osio Keski-Suomi

 Yhdysnimi etunimenä 

Yhdysnimi on Suomessa etunimi, joka on muodostettu kahdesta etunimestä yleensä yhdistämällä ne yhdysmerkillä.Ainiala-Saarelma-Sjöblom 2008, 229 Tällöin molemmat yhdysnimeen sisältyvät nimet kirjoitetaan isolla alkukirjaimella. On myös yhdysmerkittömiä yhdysnimiä. Yhdysmerkillistä tapaa pidetään parempana. Toisaalta osa yhdysmerkittömistä yhdysnimistä on vakiintunut uusiksi itsenäisiksi nimiksi.Suvi Mäkelä: Jan-Erik ja Sarianna – yhdysnimien kirjoitustapa; Kielikello 4/2011; Kotus

Suomessa yhdysnimi katsotaan aina yhdeksi nimeksi. Suomen etunimistä harvinaisen suuri osa on yhdysnimiä. Naisten etunimistä on vähintään 40 prosenttia yhdysnimiä ja miesten etunimistä hieman vähemmän.Ainiala-Saarelma-Sjöblom 2008, 229 Suomessa yhdysnimiä annettiin tytöille varsinkin 1900-luvun puolenvälin tienoilla, pojille varsinkin 1960-1980-luvulla. Sekä tyttöjen että poikien osalta yhdysnimimuoti meni ohi noin 20–30 vuodessa.Kustaa Vilkuna: Etunimet, Pirjo Mikkosen kirjoitus vuonna 2007 otetussa (viidennessä) painoksessa, s. 20 Suomen yleisin yhdysnimi on Anna-Liisa, ja Suomen yleisin miehen yhdysnimi on Veli-Matti.

Kukka-Maaria on ainoa Suomen nimipäiväkalenterissa oleva yhdysnimi. Kukka-Maarian nimipäivä on 2. heinäkuuta.

 Katso myös 
Luettelo yhdysnimistä, joilla on Suomessa yli 500 kantajaa
Yhdyssana

 Lähteet 

 Viitteet 

*